  Майя Бывальцева 8-тӥ толсуре Ижкарысь сюресъёс вылысь лымыез утялтыны 82 огмет (единица) техника потӥз – комбинированной машинаос, тракторъёс, грейдеръёс, погрузчикъёс. Со сярысь кар администрацилэн пресс-службаез ивортӥз. Нунал ӵоже техника валтӥсь ульчаостӥ ортчоз. Дугдылонниосысь но сюресэз пыдын выжон интыосысь лымыез пичи техникаен но лопатаосын утялто. Уйин кӧняез ке машинаос нимаз коркаосын микрорайонъёсы но кварталъёс куспысь сюресъёс вылэ выжозы. Нуназеозь карысь ульчаосы йӧвалеглы пумит 45 тонна реагентъёс пазязы вал. Тодэ вайытом, куазь урод сэрен каркуспо автобусъёсты одӥг вакыт сюрес вылэ ӧз лэзьылэ.  Тегъёс: Ижкар Удмуртия сюресъёс лымы  